stanford-oval/wikipedia huggingface dataset:
Pantheon (Lontoo)

Alkuperäinen Pantheon James Wyattin piirtämänä.
Naamiaiset Pantheonissa 1809.
Pantheonin Oxford Streetin puoleinen julkisivu oli vuoteen 1937 asti ainoa lähes alkuperäisessä asussaan säilynyt osa.
Pantheon oli Lontoon Oxford Streetillä sijainnut kuuluisa rakennus, joka toimi ylempien yhteiskuntaluokkien kokoontumistilana (ns. assembly room) ja myöhemmin myös teatterina ja kauppapaikkana. Rakennuksen suunnitteli nuori lontoolainen arkkitehti James Wyatt ja se avattiin yleisölle vuonna 1772 kolmen vuoden rakennusurakan jälkeen. Rakennuksen ulkoasu sai merkittävimmät vaikutteensa roomalaisesta arkkitehtuurista ja Wyattin on arveltu käyttäneen sen rotundan esikuvana Rooman Pantheonia ja Konstantinopolin Hagia Sofiaa.
Aluksi Pantheon oli suosittu yläluokan kokoontumispaikka, jossa järjestettiin muun muassa naamiaisia ja konsertteja. Sen suosio alkoi kuitenkin hiipua 1780-luvulla. Haymarketissa sijainneen King’s Theatren tuhouduttua tulipalossa 1789 Pantheonin omistajat onnistuivat vuokraamaan sen väliaikaiseksi oopperataloksi. Rakennus ehti toimia tässä tarkoituksessa kuitenkin vain yhden kauden, sillä se vaurioitui pahoin tammikuussa 1792 sattuneessa tulipalossa.
Crispus Claggett -niminen mies vuokrasi raunioituneen Pantheonin ja kunnosti siitä vuoteen 1795 mennessä uuden konsertti- ja naamiaissalin. Claggettin hanke ei kuitenkaan menestynyt ja hän joutui pakenemaan maan alle velkojiaan 1797 tai 1798. Tämän jälkeen rakennus toimi vielä joitakin vuosia julkisten tilaisuuksien tapahtumapaikkana ja teatterina, kunnes se joutui vuonna 1814 pitkällisten oikeuskiistojen kohteeksi ja autioitui lähes 20 vuoden ajaksi.
Vuosina 1833–34 Pantheonista remontoitiin arkkitehti Sydney Smirken johdolla basaari, jossa oli pylväskäytävien reunustama ja paperimassaveistoksin koristeltu keskushalli. Basaari myytiin 1867 W. ja A. Gilbeylle, jotka käyttivät sitä omistamansa viinakaupan toimistona ja näyttelytilana, kunnes kauppaketju Marks & Spencer osti sen heiltä vuonna 1937. Pian tämän jälkeen rakennus purettiin kokonaan ja sen paikalle rakennettiin tavaratalo, joka on yhä toiminnassa.
Aiheesta muualla

Survey of London – Arkkitehtuurihistoriaa
Marcilhac-sur-Célé

Marcilhac-sur-Célén kylä
Marcilhac-sur-Célé on kunta Lotin departementissa Midi-Pyrénées’n hallintoalueella Ranskassa. Kunnan väkiluku vuonna 2007 oli 200. Marcilhac-sur-Célén pinta-ala on 27 km².
Aiheesta muualla

Kuvia tai muita tiedostoja aiheesta Marcilhac-sur-Célé Wikimedia Commonsissa
Marcigny-sous-Thil

| Marcigny-sous-Thil |
| --- | --- |
 Kunnantalo
 Marcigny-sous-Thil
 Koordinaatit: 47°23′29″N, 4°23′04″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  5,0 km²
Korkeus:  340 m
Väkiluku (2018):  57 
 – Väestötiheys:  11 as./km²
Kunnan numero:  21380
Infobox OKVirheellinen NIMI-arvo: 
Marcigny-sous-Thil on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Armançonjoen varrella, noin 34 kilometriä Montbardin kaupungista etelään.
Neitsyt Marian syntymäkirkko
Kunnan keskustassa oleva Neitsyt Marian syntymäkirkko on entinen luostari, joka juontaa juurensa 1100-luvulle. Kirkossa ei ole lainkaan kellotornia.
Aiheesta muualla

Kuvia tai muita tiedostoja aiheesta Marcigny-sous-Thil Wikimedia Commonsissa
Tommi Mäkinen (juoksija)

Tommi Mäkinen Jyväskylän Kalevan kisoissa vuonna 2018.
Tommi Markku Mäkinen (s. 8. helmikuuta 2000 Sipoo) on suomalainen pikajuoksija. Hän edustaa Helsingin Kisa-Veikkoja ja hänen valmentajanaan toimii Pekka Mäkelä. Vuoden 2019 loppuun hänen valmentajanaan toimivat Antti Rintakoski, Anu Laakso ja Markus Rahnu.
Kalevan kisoista Mäkinen on saavuttanut mestaruuden 400 metrin juoksusta vuonna 2020 ja hopeaa vuonna 2017. Sisäratojen SM-kilpailuissa hän on saanut 400 metrillä kultaa vuonna 2021 sekä viestissä kultaa 2019 ja hopeaa 2020. Vuonna 2019 hän voitti alle 20-vuotiaiden Pohjoismaiden mestaruuden 400 metrillä ja 4x400m viestissä, sekä oli kolmas 200 metrillä. 18-vuotiaana hän voitti samoista kilpailuista 400 metrillä hopeaa ja 4x400m viestissä kultaa.
Ennätyksikseen hän on juossut 100 metrillä ajan 10,87, 200 metrillä 21,63 ja 400 metrillä 47,85. Hän on juossut hallissa 17-vuotiaiden Suomen ennätykseksi 400 metrillä ajan 50,45 helmikuussa 2017.
Hän oli 4 × 100 metrin viestijoukkueessa Tampereen alle 20-vuotiaiden MM-kilpailuissa kesällä 2018.
Tolou Kon

| Tolou Kon Ebi |
| --- | --- | --- |

Julkaisun tiedot
 Tyylilaji: Iranian Pop
 Kesto: 31.40
 Levy-yhtiö: Avang Music
Ebinin muut julkaisut
| Pir 1999 | Tolou Kon 1999 | Shabe Niloufari 2003 |
Tolou Kon on iranilaisen pop-laulaja Ebin studioalbumi.
Kappaleet

Tolou Kon – 5.25
Hala – 5.56
Beshkan – 5.44
To Ra Negah Mikonam – 4.52
Boose Bar Mah – 5.02
Man Az Tu Yad Geraftam – 4.39
Panther II

| Panther II |
| --- | --- |
 Panther II Fort Knoxissa. Torni ei ole Panther II:sta, vaan se on Panther Ausf G:stä.
Aseen tyyppi:  keskiraskas panssarivaunu
Alkuperämaa:   Saksa
Palvelushistoria
Valtion käytössä:   Saksa
Sodissa:  toinen maailmansota
Tekniset tiedot
Paino:  47 t
Pituus:  8,66 m
Leveys:  6,75 m
Korkeus:  2,99 m
Miehistö:  5
Panssarointi:  16–150 mm
Pääaseistus:  1 × 7,5-cm-KwK 42 L/70
Muu aseistus:  2 × MG-34-konekivääriä
Moottori:  Maybach HL 230 P 30 (V-12 bensiini)
Teho:  700 hv (? kW)
Polttoaineen määrä:  700 litraa
Toimintasäde:  240 km
Huippunopeus:  55 km/h
Panther II oli saksalainen Pantheriin perustuva keskiraskas panssarivaunu, jonka kehitys jäi kesken toisen maailmansodan aikana.
Panther II -projekti käynnistyi Adolf Hitlerin ja muiden huolista siitä, että Panther ei ole tarpeeksi hyvin panssaroitu. Hitlerin vaatimuksesta Pantherin panssaria oli jo lisätty kerran suunnittelun aikana vuonna 1942. Panther II -rungossa panssarin paksuudeksi edessä tuli 100 millimetriä, sivuilla 60 millimetriä ja päällä 30 millimetriä, kun se Pantherissa oli 80 millimetriä edessä ja 40 millimetriä sivuilla. Muutokset lisäsivät painon yli 50 tonniin.
Helmikuussa 1943 MANin pääsuunnittelija tohtori Wiebecke ehdotti vaunun uudelleensuunnittelua ja Tigerin osien käyttöä jousituksessa, ohjausjärjestelmässä ja uutta itärintaman kokemuksiin perustuvaa tornia. Myöhemmässä kokouksessa pohdittiin Tiger II:n ja Panther II:n osien standardointia vaihteiston ja telapyörien osalta. Myös uusia moottoreita pohdittiin. Tämä kaikki tapahtui ennen kuin Panther itse tuli palveluskäyttöön vuoden 1943 keskivaiheilla. Panther II:n kehitys kuitenkin jäi kesken ja Pantherin tuotantoa laajennettiin. Pantherin heikkoa sivupanssaria vahvistettiin myöhemmin Schürzen-lisäpanssarilla, joka oli riittävä ongelman muodostaneita neuvostoliittolaisia panssarintorjuntakivääreitä vastaan.
Yksi Panther II -runko on jäljellä; Yhdysvaltain joukot ottivat sen haltuunsa ja se on nykyisin Patton Cavalry and Armor Museumissa Fort Knoxissa. Runkoon on liitetty Pantherin Ausf G -mallin torni, jonka tuotanto alkoi vasta syyskuussa 1944.
Aiheesta muualla

Kuvia tai muita tiedostoja aiheesta Panther II Wikimedia Commonsissa
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
The Last Man on Earth

The Last Man on Earth voi tarkoittaa ainakin seuraavia:
Viimeinen mies maan päällä (The Last Man on Earth), mykkäelokuva vuodelta 1924
L’ultimo uomo della terra (englanninkieliseltä nimeltään The Last Man on Earth), tieteiselokuva vuodelta 1964
The Last Man on Earth, vuonna 2015 alkanut yhdysvaltalainen televisiosarja
Last Man on Earth, Loudon Wainwright III:n musiikkialbumi vuodelta 2001.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Last Man on Earth”, voi hakea sivunnimihaulla, laajalla sivunnimihaulla tai tekstihaulla.
Tervajärvi

Tervajärvi voi tarkoittaa seuraavia:
Tervajärvi (ven. Терваярви), kylä Lahdenpohjan piirissä Karjalan tasavallassa Venäjällä
Tervajärvi, Teerijärvi (ruots. Terjärv), entinen kunta Pohjanmaalla
Tervajärvi, järvi Asikkalan Niinistöllä
Tervajärvi, järvi Hämeenkyrössä
Tervajärvi, järvi Ikaalisissa
Tervajärvi, kuivatettu järvi Jyväskylän Tikka-Mannilassa
Tervajärvi, järvi Jämsässä lähellä Kavalan kulmakuntaa
Tervajärvi, järvi Jämsän Patajoella
Tervajärvi, järvi Jämsän Sammallahdella
Tervajärvi, järvi Kangasalla
Tervajärvi, järvi Keuruulla
Tervajärvi, järvi Kouvolassa
Tervajärvi, järvi Kuhmoisten Karklammella
Tervajärvi, järvi Kuhmoisten Portaan kylässä
Tervajärvi, järvi Lempäälässä
Tervajärvi, kuivatettu järvi Lempäälässä edellisen vieressä
Tervajärvi, järvi Luumäellä
Tervajärvi, järvi Mäntyharjussa
Tervajärvi, järvi Padasjoella
Tervajärvi, kuivatettu järvi Parkanon Jylhänkylässä
Tervajärvi, järvi Parkanon Luomankylässä
Tervajärvi, järvi Pellon Konttajärvellä
Tervajärvi, järvi Pellon Lankojärvellä
Tervajärvi, järvi Pihtiputaalla
Tervajärvi, järvi Porvoossa
Tervajärvi, järvi Ristijärvellä
Tervajärvi, järvi Rovaniemellä
Tervajärvi, järvi Ruovedellä
Tervajärvi, järvi Sastamalassa
Ala-Tervajärvi, järvi Hyrynsalmella
Ala-Tervajärvi, järvi Hämeenkyrössä
Ala-Tervajärvi, järvi Suomussalmella.
Etelä-Tervajärvi, järvi Mäntyharjussa
Iso Tervajärvi, järvi Kouvolassa
Iso Tervajärvi, järvi Orivedellä
Iso Tervajärvi, järvi Ylöjärvellä
Vähä Tervajärvi, järvi Kouvolassa
Vähä Tervajärvi, järvi Ylöjärvellä
Ylä-Tervajärvi, järvi Hyrynsalmella
Ylä-Tervajärvi, järvi Mäntyharjussa
Ylä-Tervajärvi, järvi Suomussalmella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tervajärvi”, voi hakea sivunnimihaulla, laajalla sivunnimihaulla tai tekstihaulla.
Tourlianín luostari

| Panagía Tourlianín luostari Μονή Παναγίας Τουρλιανής |
| --- | --- |
 Panagía Tourlianín luostari.
Sijainti:  Áno Merá, Mýkonos,  Kreikka
Koordinaatit:  37°26′51″N, 25°23′31″E
Kirkkokunta:  ortodoksinen kirkko
Tyyppi:  munkkiluostari
Perustettu:  1542
Lisää rakennusartikkeleitaArkkitehtuurin teemasivulla
Panagía Tourlianín luostari (kreik. Μονή Παναγίας Τουρλιανής, Moní Panagías Tourlianís) on ortodoksinen luostari Mýkonoksen saarella Kreikassa. Se sijaitsee keskellä Áno Merán kylää saaren keskiosissa.
Luostarin kirkon ikonostaasia.
Luostari on perustettu vuonna 1542 ja sai nykyisen muotonsa vuosina 1757–1767. Sen perustivat Párokselta tulleet munkit ja se on omistettu Neitsyt Marian kuolonuneen nukkumiselle. Hallinnoltaan luostari on stauropegiaalinen.
Luostarin kirkko on kolmilaivainen ja siinä on barokkityylinen ikonostaasi. Luostari on saanut nimensä siellä kesäisin olevasta Neitsyt Marian ikonista, joka löytyi Mýkonoksen Toúrloksesta. Se on koko Mýkonoksen suojelijatar. Talvisin ikoni on Mýkonoksen kaupungissa.
Aiheesta muualla

Kuvia tai muita tiedostoja aiheesta Panagía Tourlianín luostari Wikimedia Commonsissa
Ozomatli

| Ozomatli |
| --- | --- |
 Ozomatli vuonna 2012
Tiedot
Toiminnassa:  1995–
Kotipaikka:  Los Angeles, California, Yhdysvallat
Laulukieli:  englanti, espanja
Aiheesta muualla
Kotisivut
Infobox OKNimi-testi OK: 
Ozomatli on yhdysvaltalainen yhtye, joka soittaa Latinalaisamerikkalaista musiikkia, hip-hop:ia ja englannin- ja espanjankielistä rock-musiikkia. Yhtye on tunnettu sekä kantaa ottavista sanoituksistaan, että laajasta musiikkityylien kirjostaan, näitä ovat mm. salsa, jazz, funk, reggae ja rap.
Historia

Bändin ensimmäinen albumi "Ozomatli" julkaistiin 16. kesäkuuta 1998. Albumi nousi sijalle 7 Billboard 'Latin Albums' listalla ja sijalle 4 'Latin Pop Albums' listalla. Levyltä julkaistiin kaksi singleä “Cut Chemist Suite” and “Super Bowl Sundae”. 1999 Ozomatli kiersi Manan ja Carlos Santanan kiertueella joka seurasi Santanan levyn Supernatural julkaisua.
Ozomatlin toinen albumi, Embrace the Chaos, julkaistiin epäonnisena päivänä 11. syyskuuta 2001. Vaikka monet yhdysvaltalaiset yhtyeet peruivat konserttinsa, Ozomatli sai huomiota jatkamalla esiintymisiään ja jatkaen oikeudenmukaisuuden ja sodan vastaisen sanoman levittämistä. 2002 Embrace the Chaos voitti "Best Latin Rock/Alternative Album" Grammy-palkinnon.
Albumi Street Signs julkaistiin 2004 ja vuonna 2005 se voitti Grammy-palkinnon "Best Alternative Music Album"
2005 Ozomatli julkaisi San Franciscon The Fillmoressa äänitetyn livealbumin.
2006 Yhdysvaltain ulkoministeriö kutsui Ozomatlin toimimaan kulttuurin lähettiläinä valtion sponsoroimalla kansainvälisellä kiertueella, yhtye on matkustanut mm. Aasiassa, Afrikassa, Etelä-amerikassa, Lähi-idässä, Tunisiassa, Intiassa, Jordanissa, Nepalissa, Myanmarissa, Vietnamissa, Thaimaassa ja Kiinassa. Loppuvuodesta 2006 julkaistiin Don't Mess With the Dragon, jonka julkaisun aikoihin DJ Spinobi erosi yhtyeestä.
Maaliskuussa 2007 julkaistiin yhtyeen genre-rajoja rikkova neljäs albumi Don't Mess With The Dragon ja syyskuussa MC Jabu jätti yhtyeen ystävällisissä väleissä.
Alkuvuodesta 2008 yhtye teki kappaleen nimeltä "Can't Stop The Blue" Los Angeles Dodgers:lle
2012 julkaistiin Ozomatli Presents Ozokidz joka on sekä lapsille, että aikuisille suunnattu levy.
Jäsenet > Nykyiset jäsenet

Wil-Dog Abers: Bassokitara, marimbula
Raúl Pacheco: Kitara, tres, jarana, laulu
Justin 'El Niño' Porée: Lyömäsoittimet, rap
Asdrubal Sierra: Trumpetti, laulaja, piano
Ulises Bella: Saksofoni, taustalaulu, requinto jarocho, koskettimet, melodica
Jiro Yamaguchi: Tabla, cajon, lyömäsoittimet ja taustalaulu
Jäsenet > Vierailijat / entiset jäsenet

Chali 2na: Rap Ozomatli:lla ja vierailijana "Street Signs":illa
Cut Chemist: levysoittimet Ozomatli:lla ja vierailijana Embrace the Chaos:lla
William Marrufo: rummut Ozomatli:lla
Jose Espinosa: Alttosaksofoni Ozomatli:lla (DOB Unknown – January 5, 2011)
DJ Infamous: levysoittimet kiertueella 1998
Kid.W.I.K.: levysoittimet kiertueella 1998–2000
Kanetic Source: Rap "Embrace The Chaos" ja "Coming Up" EP:llä
Andy Mendoza: rummut Embrace the Chaos:lla
Rene 'DJ Spinobi' Dominguez: levysoittimet Embrace the Chaos (vierailijana), Coming Up EP, Street Signs ja Don't Mess with the Dragon
M.C. Jabu Smith-Freeman: Rap Street Signs:lla ja Don't Mess with the Dragon:lla
Tre Hardson (The Pharcyde): rap, taustalaulu kiertueilla 2007 ja 2008
Chris Cano: rummut (Mario Caliren toistuvien poissaolojen aikana 2008)
Sheffer Bruton: Trombone "Street Signs"lla ja "Dont Mess with the Dragon"lla
Mario Calire: rummut
Diskografia > Studioalbumit

Ozomatli (1998) Almo Sounds
Embrace the Chaos (2001) Interscope
Street Signs (2004) Concord Records, Real World Records
Don't Mess with the Dragon (2007) Concord Records
Fire Away (2010) Downtown Records, Mercer Street
Ozomatli Presents Ozokidz (2012) Hornblow Records
Diskografia > Livealbumit

Live at the Fillmore (2005) Concord Records
Diskografia > EP:t

Ya Llego EP
Coming Up EP (2003)
Diskografia > Muut teokset

Eklektikos Live (2005) – "Believe"
Change is Now: Renewing America's Promise (2009) – "Can't Stop"
Piranha 3D (2010) – Nadas por Free
Pantheon

Pantheon (m.kreik. πάνθεον, ”kaikki jumalat” tai Πάνθειον, Pantheion, ”Kaikkien jumalten temppeli”) voi viitata seuraaviin:
pantheon, tietyn uskonnon jumalien kollektiivi
Pantheon, antiikin aikainen temppeli ja myöhempi kirkko Roomassa
Pantheon, antiikin aikainen temppeli Ateenassa
Panthéon, kirkko Pariisissa
Panthéon, Pariisin 5. arrondissementin nimi
Pantheon, teatterirakennus Lontoossa.
Mtatsmindan pantheon, nekropoli Tbilisissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pantheon”, voi hakea sivunnimihaulla, laajalla sivunnimihaulla tai tekstihaulla.
Paint

Paint voi tarkoittaa muun muassa seuraavia asioita:
Microsoft Paint, yksinkertainen kuvankäsittelyohjelma
Paint.NET, kuvankäsittelyohjelma
Paint (hevosrotu), yhdysvaltalainen kirjava hevosrotu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paint”, voi hakea sivunnimihaulla, laajalla sivunnimihaulla tai tekstihaulla.
Tourlída

Tourlídan kylää ja Pyhän Nikolaoksen (Ágios Nikólaos) kirkko.
| --- | --- |
Sijainti:  38°19′43″N, 21°25′21″E, Mesolóngi Aitolia-Akarnania, Länsi-Kreikka Kreikka
Vesialue:  Mesolóngin–Aitolikón laguunit, Patraksenlahti
Merialue:  Joonianmeri, Välimeri
Pinta-ala:  1,54 km²
| --- | --- |
Asukasluku:  15
Asutuskeskukset:  Tourlída
muokkaa - muokkaa wikitekstiä - muokkaa Wikidataa
Tourlída (kreik. Τουρλίδα, kath.kreik. Τουρλίς, Tourlís) on pieni Kreikan saari, joka sijaitsee Patraksenlahden ja Mesolóngin–Aitolikón laguunit toisistaan erottavassa saariketjussa. Saarella sijaitsee samanniminen kylä. Saaren pinta-ala on noin 1,54 neliökilometriä ja asukasluku 15 (vuonna 2011). Hallinnollisesti saari kuuluu Mesolóngin kuntaan, Aitolia-Akarnanian alueyksikköön ja Länsi-Kreikan alueeseen.
Tourlída sijaitsee noin viisi kilometriä etelään Mesolóngin kaupungista. Saaren itäpuolella sijaitsee Kleísovan laguuni ja länsipuolella suurempi Mesolóngin laguuni. Aiemmin saari toimi suojasatamana laivoille, jotka lähestyivät Mesolóngin kaupunkia, sillä laguunien vesi on hyvin matalaa. Vuodesta 1885 lähtien saari on ollut yhdistetty pengertiellä mantereeseen ja Mesolóngin kaupunkiin. Tourlídan nimi viittaa alueen kuoveihin (tourlídes).
Tourlídan kylän rantaa.
Aiheesta muualla

Kuvia tai muita tiedostoja aiheesta Tourlída Wikimedia Commonsissa
Tip O’Neill

Tip O'Neill
Thomas Philip "Tip" O'Neill Jr. (s. 9. joulukuuta 1912 – 5. tammikuuta 1994) oli yhdysvaltalainen poliitikko ja edustajainhuoneen puhemies vuosina 1977–1987.
O'Neill valittiin vuonna 1936 demokraattien edustajana Massachusettsin osavaltion edustajainhuoneeseen ja 1952 Yhdysvaltain edustajainhuoneeseen. Hän arvosteli avoimesti presidentti Lyndon B. Johnsonia ja Vietnamin sotaa, mikä teki hänestä suositun, toisin kuin monesta muusta sotaa vastustaneesta poliitikosta. Hän kuoli vuonna 1994.
Aiheesta muualla

Wikimedia Commonsissa on kuvia tai muita tiedostoja aiheesta .
Tip O'Neill
| 0 | 1 | 2 | 3 |
| --- | --- | --- | --- |
|  | Edeltäjä: Carl Albert | Yhdysvaltain edustajainhuoneen puhemies 1977-1987 | Seuraaja: Jim Wright |
Johnny Cecotto

| Johnny Cecotto |
| --- | --- |

Henkilötiedot
Syntynyt: 25. tammikuuta 1956 
Kansalaisuus:   Venezuela
Formula 1 -ura
Aktiivivuodet:  1983-1984
Talli(t):  Theodore, Toleman
Kilpailuja:  23 (18 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Brasilian Grand Prix 1983
Viimeinen kilpailu:  Britannian Grand Prix 1984
Alberto "Johnny" Cecotto (s. 25. tammikuuta 1956 Caracas, Venezuela) on venezuelalainen moottoriurheilija. Hänet tunnetaan parhaiten urastaan Formula 1 -sarjassa ja menestyksekkäästä ratamoottoripyöräilyurastaan.
Johnny Cecotton pojat Johnny Cecotto Jr ja Jonathan Cecotto ovat myös kilpa-autoilijoita.
Ratamoottoripyöräilyura

Cecotto debytoi jo 19-vuotiaana ratamoottoripyöräilyn MM-sarjassa vuonna 1975. Hän nousi kuuluisuuteen jo ennen kauden alkua ajetussa Daytona 200 -kilpailussa, jossa hän ajoi kolmanneksi. Myöhemmin maaliskuussa alkaneessa MM-sarjassa hän ajoi Yamahalla niin 250- että 350-kuutioisten luokkien voittoon debyyttiviikonloppunaan. Cecotto voitti neljä kilpailua 350- ja kaksi kilpailua 250-kuutioisten MM-sarjoissa. 350-kuutioisissa hän voitti mestaruuden 19 pisteen erolla Giacomo Agostiniin, jonka seitsemän vuoden mittaisen mestaruusputken hän katkaisi. 250-kuutioisissa hän sijoittui neljänneksi.
Vuosina 1975-1980 Cecotto saavutti moottoripyöräilyn Grand Prix -sarjassa yhteensä kaiken kaikkiaan yhden maailmanmestaruuden, 14 osakilpailuvoittoa, 22 paalupaikkaa ja 7 nopeinta kierrosta. Cecotto ajoi 12 paalupaikkaa 27 500-kuutioisten MM-sarjan startissa, mikä on luokan historian kaikkien aikojen kovin paalupaikkaprosentti. Cecotto voitti vuonna 1978 myös 750-kuutioisten epävirallisen maailmanmestaruuden. Cecotto vetäytyi lajista keskittyäkseen autourheilu-uranansa.
Autourheilu-ura

Cecotton Formula 1 -ura alkoi Brasilian Grand Prix'ssä 1983 heikolla Theodore-autolla, sijoituksena 14. tila. Jo seuraavassa kilpailussa Long Beachillä hän ajoi MM-pistesijalle kuudenneksi. Se jäi Cecotton ainoaksi MM-pisteeksi. MM-pisteissä Cecotto oli 19.
Cecotton Formula 1 -ura päättyi seuraavana vuonna ajetussa Britannian GP:ssä, josta hän karsiutui.
F1-uran jälkeen Cecotto on ajanut pääasiassa vakioautosarjoja. Italian vakioautosarjan mestaruuden hän saavutti 1989. Samaan aikaan hän ajoi myös DTM-sarjaa, parhaana sijoituksena sarjan kakkostila vuodelta 1990. Yksittäisistä kilpailusta Cecotton suurin voitto oli Macaon Grand Prix'ssä 1986.
Cecotto Saksan GP:ssä 1976 Yamaha TZ 350cm³ -pyörällään
Norjan kulttuuriministeriön lasten- ja nuortenkirjallisuuspalkinnot

Tor Åge Bringsværdille myönnettiin erikoispalkinto vuonna 2003. Hänet on palkittu myös muissa palkintosarjoissa vuosina 1979, 1982, 1985, 1989, 1995 ja 1997.
Piirtäjä Svein Nyhus ja kirjailija Gro Dahle sai kuvakirjapalkinnon perheväkivallasta kertovasta kirjasta Sinna mann vuonna 2003. Svein Nyhus on myös saanut kuvakirjapalkinnon vuonna 1998 ja kirjallisuuspalkinnon vuonna 2001. Kuva: Simon Dahle Nyhus
Kulttuuriministeriön lasten- ja nuortenkirjallisuuspalkinnot (norj. Kulturdepartementets priser for barne- og ungdomslitteratur) ovat Norjan kulttuuriministeriön vuosittain jakamat lasten- ja nuortenkirjallisuuden palkinnot. Palkinto myönnetään muun muassa kaunokirjoille, tietokirjoille ja sarjakuville.
Historia

Palkinto perustettiin vuonna 1948 sen takia, että haluttiin lisätä norjankielistä lastenkirjallisuutta sodan aiheuttaman pulan jälkeen ja vastapainona sarjakuville.
Historia > Palkinnon aiemmat nimet

Vuosien mittaan palkinnon nimi, sarjat, määrä jne. ovat vaihdelleet. Nimen muutos kertoo, mihin ministeriöön kulttuuri on sijoitettu.
1948–1980 – Norjan opetus- ja kirkollisasiainministeriön lasten- ja nuortenkirjallisuuspalkinnot (Kirke- og undervisningsdepartementets premiering for barne- og ungdomslitteratur)
1981–1988 – Norjan kulttuuri- ja tiedeministeriön lasten- ja nuortenkirjallisuuspalkinnot (Kultur- og vitenskapsdepartementets premiering for barne- og ungdomslitteratur)
1989 – Norjan kirkollisasiain- ja kulttuuriministeriön lasten- ja nuortenkirjallisuuspalkinnot (Kirke- og kulturdepartementets premiering for barne- og ungdomslitteratur)
1990–2000 – Norjan kulttuuriministeriön lasten- ja nuortenkirjallisuuspalkinnot (Kulturdepartementets premiering for barne- og ungdomslitteratur)
2001–2002 – Norjan kirkollisasiain- ja kulttuuriministeriön lasten- ja nuortenkirjallisuuspalkinnot (Kultur- og kirkedepartementets premiering for barne- og ungdomslitteratur)
2003–2009 – Norjan kirkollisasiain- ja kulttuuriministeriön lasten- ja nuortenkirjallisuuspalkinnot (Kultur- og kirkedepartementets priser for barne- og ungdomslitteratur)